Ericu950/Stoicheia-meter-silver huggingface dataset:
ἀλλ ἀόριστον εἰπὼν αὐτὴν τὴν αἰτίαν , καὶ μετὰ ταῦτ εὐθὺς προσγράψας ἀγώγιμον εἶναι , τρίτον τουτὶ δικαστήριον καὶ τὰ τούτου νόμιμα παραβεβηκὼς φαίνει .
τέταρτον τοίνυν ἄλλο πρὸς τούτοις τ οὐπὶ Πρυτανείῳ 0 .
ἐὰν λίθος ἢ ξύλον ἢ σίδηρος ἤ τι τοιοῦτον ἐμπεσὸν πατάξῃ , καὶ τὸν μὲν βαλόντ ἀγνοῇ τις , αὐτὸ δ εἰδῇ καὶ ἔχῃ τὸ τὸν φόνον εἰργασμένον , τούτοις ἐνταῦθα λαγχάνεται .
εἰ τοίνυν τῶν ἀψύχων καὶ μὴ μετεχόντων τοῦ φρονεῖν οὐδέν ἐσθ ὅσιον , τοιαύτην ἔχον αἰτίαν , ἐᾶν ἄκριτον , ἦ που τόν γ ἀδικοῦντα μὲν οὐδέν , ἐὰν τύχῃ , θήσω δ ἀδικοῦντα , ἀλλ ἄνθρωπόν γ ὄντα καὶ μετειληφότα τῆς αὐτῆς ἡμῖν φύσεως , ἀνόσιον καὶ δεινὸν ἄνευ λόγου καὶ ψήφου ποιεῖν ἔκδοτον ἐπ αἰτίᾳ τοιαύτῃ 0 1 2 .
ἔτι τοίνυν πέμπτον δικαστήριον ἄλλο θεάσασθ οἷον ὑπερβέβηκε , τὸ ἐν Φρεαττοῖ .
ἐνταῦθα γάρ , ὦ ἄνδρες Ἀθηναῖοι , κελεύει δίκας ὑπέχειν ὁ νόμος , ἐάν τις ἐπ ἀκουσίῳ φόνῳ πεφευγώς , μήπω τῶν ἐκβαλλόντων αὐτὸν ᾐδεσμένων , αἰτίαν ἔχῃ ἑτέρου φόνου ἑκουσίου .
καὶ οὐχ , ὅτι δεῦρ οὐχ οἷόν τ ἐλθεῖν αὐτῷ , παρεῖδεν αὐτὸν ὁ ταῦθ ἕκαστα τάξας , οὐ δ , ὅτι καὶ πρότερόν τι τοιοῦτον ἐποίησε , καὶ δὴ τὴν ὁμοίαν ἐποιήσατο πιστὴν αἰτίαν κατ αὐτοῦ , ἀλλὰ τό τ εὐσεβὲς εὗρεν ὅπως ἔσται , κ ἀκεῖνον οὐκ ἀπεστέρησε λόγου καὶ κρίσεως 0 .
τί οὖν ἐποίησεν ;
ἤγαγε τοὺς δικάσοντας οἷ προσελθεῖν οἷόν τ ἐκείνῳ , τῆς χώρας ἀποδείξας τόπον τιν ἐν Φρεαττοῖ καλούμενον ἐπὶ θαλάττῃ 0 .
εἶθ ὁ μὲν ἐν πλοίῳ προσπλεύσας λέγει τῆς γῆς οὐχ ἁπτόμενος , οἱ δ ἀκροῶνται καὶ δικάζουσιν ἐν τῇ γῇ ·
κ ἂν μὲν ἁλῷ , τὴν ἐπὶ τοῖς ἑκουσίοις φόνοις δίκην ἔδωκε δικαίως , ἂν δ ἀποφύγῃ , ταύτης μὲν ἀθῷος ἀφίεται , τὴν δ ἐπὶ τῷ πρότερον φόνῳ φυγὴν ὑπέχει .
τίνος οὖν ποθ εἵνεκα ταῦθ οὕτω διεσπούδασται ;
ἴσον ἡγεῖτ ἀσέβημ ὁ ταῦτα διαιρῶν τόν τ ἀδικοῦντ ἐᾶν καὶ τὸν ἀναίτιον ἐκδιδόναι πρὸ δίκης .
καίτοι εἰ περὶ τῶν ἀνδροφόνων τῶν ἤδη κεκριμένων τοσαύτη σπουδή , ὅπως λόγου καὶ κρίσεως καὶ πάντων ὁπόσ ἐστὶ δίκαια τεύξονται περὶ τῶν ὕστερον αἰτιῶν , ἦ που περί γε τοῦ μή θ ἑαλωκότος μή τ ἐγνωσμένου πότερον δέδρακεν ἢ οὒ καὶ πότερ ἄκων ἢ ἑκών , πάνδεινον γράφειν ὡς ἐκδοτέον τοῖς ἐγκαλοῦσιν 0 1 .
ἔτι τοίνυν ἔσθ ἕκτη τιμωρία πρὸς ἁπάσαις ταύταις , ἣν ὁμοίως παραβὰς γέγραφεν τὸ ψήφισμ οὑτοσί 0 .
εἰ πάντα ταῦτά τις ἠγνόηκεν , ἢ καὶ παρεληλύθασιν οἱ χρόνοι ἐν οἷς ἔδει τούτων ἕκαστα ποιεῖν , ἢ δι ἄλλο τι οὐχὶ βούλεται τούτους τοὺς τρόπους ἐπεξιέναι , τὸν ἀνδροφόνον δ ὁρᾷ περιιόντ ἐν τοῖς ἱεροῖς καὶ κατὰ τὴν ἀγοράν , ἀπάγειν ἔξεστιν εἰς τὸ δεσμωτήριον , οὐκ οἴκαδ οὐ δ ὅποι βούλεται , ὥσπερ σὺ δέδωκας .
κ ἀνταῦθ ἀπαχθεὶς οὐ δ ὁτιοῦν , πρὶν ἂν κριθῇ , πείσεται , ἀλλ ἐὰν μὲν ἁλῷ , θανάτῳ ζημιωθήσεται , ἐὰν δὲ μὴ μεταλάβῃ τὸ πέμπτον μέρος τῶν ψήφων ὁ ἀπαγαγών , χιλίας προσοφλήσει .
ἀλλ οὐχ οὗτος ἔγραψε ταῦτα , ἀλλὰ τὸν μὲν ἀθῷον αἰτιᾶσθαι , τὸν δ ἄκριτον παραχρῆμ ἐκδίδοσθαι .
ἂν δέ τις ἀνθρώπων ἢ καὶ ὅλη πόλις τοσούτοις νομίμοις ἀναιρουμένοις ὅσοις ἐγὼ διεξελήλυθα , καὶ τοσούτοις δικαστηρίοις καταλυομένοις ὅσοις εἴρηκα , ἃ θεοὶ κατέδειξαν καὶ μετὰ ταῦτ ἄνθρωποι χρῶνται πάντα τὸν χρόνον , βοηθήσῃ καὶ τὸν ὑβριζόμενον καὶ παρανομούμενον ἀφέληται , ἔκσπονδον ἔγραψεν εἶναι , καὶ οὐ δὲ τούτῳ λόγον οὐ δὲ κρίσιν πεποίηκεν , ἀλλὰ καὶ τοῦτον εὐθὺς ἄνευ κρίσεως κολάζει .
πῶς ἂν ἢ δεινότερον γένοιτ ἢ παρανομώτερον τούτου ψήφισμα ;
ἆρά τις ἡμῖν ἔτι λοιπός ἐστι νόμος ;
δεῖξον .
οὑτοσί 0 .
λέγε τοῦτον .
ἐάν τις βιαίῳ θανάτῳ ἀποθάνῃ , ὑπὲρ τούτου τοῖς προσήκουσιν εἶναι τὰς ἀνδροληψίας , ἕως ἂν ἢ δίκας τοῦ φόνου ὑπόσχωσιν ἢ τοὺς ἀποκτείναντας ἐκδῶσι 0 .
τὴν δὲ ἀνδροληψίαν εἶναι μέχρι τριῶν , πλέον δὲ μή 0 .
πολλῶν , ὦ ἄνδρες Ἀθηναῖοι , καλῶς ἐχόντων νόμων οὐκ οἶδ εἴ τινος ἧττον οὗτος ἔχει καλῶς καὶ δικαίως ὁ νόμος .
σκέψασθε γὰρ ὡς νομίμως καὶ σφόδρ ἀνθρωπίνως κεῖται .
ἐάν τις βιαίῳ θανάτῳ ἀποθάνῃ , φησίν .
πρῶτον μὲν δὴ τοῦτο προσγράψας τὸ βιαίως , σύμβολον πεποίηκεν ᾧ γιγνώσκομεν ὅτι , ἂν ἀδίκως , λέγει .
ὑπὲρ τούτου φησὶ τοῖς προσήκουσιν εἶναι τὰς ἀνδροληψίας , ἕως ἂν ἢ δίκας τοῦ φόνου ὑπόσχωσιν ἢ τοὺς ἀποκτείναντας ἐκδῶσιν .
σκοπεῖσθ ὡς καλῶς 0 .
πρότερον μὲν ὑποσχεῖν δίκας ἀξιοῖ , μετὰ ταῦτα δέ , ἂν τοῦτο μὴ βούλωνται , προσέταξεν ἐκδοῦναι ·
ἐὰν δὲ μηδέτερον τούτων ἐθέλωσι , τὸ ἀνδρολήψιόν φησιν εἶναι μέχρι τριῶν , πλέον δὲ μή 0 .
παρὰ τοίνυν ὅλον τοῦτον τὸν νόμον εἴρηται τὸ ψήφισμα .
πρῶτον μὲν γάρ , ἐάν τις ἀποκτείνῃ γράφων , οὐ προσέγραψ ἀδίκως οὐ δὲ βιαίως οὐ δ ὅλως οὐδέν 0 .
εἶτα πρὸ τοῦ δίκην ἀξιῶσαι λαβεῖν , εὐθὺς ἔγραψεν ἀγώγιμον εἶναι .
πρὸς δὲ τούτοις ὁ μὲν νόμος , ἐὰν μή τε δίκας ὑπόσχωσι παρ οἷς ἂν τὸ πάθος γένηται , μή τε τοὺς δεδρακότας ἐκδῶσι , κελεύει κατὰ τούτων εἶναι μέχρι τριῶν τὸ ἀνδρολήψιον ·
ὁ δὲ τούτους μὲν ἀθῴους παρῆκε , καὶ οὐ δὲ λόγον πεποίηται περὶ αὐτῶν οὐδένα , τοὺς δὲ τὸν ἤδη πεφευγότα  θήσω γὰρ οὕτω  κατὰ τὸν κοινὸν ἁπάντων ἀνθρώπων νόμον , ὃς κεῖται τὸν φεύγοντα δέχεσθαι , ὑποδεξαμένους ἐκσπόνδους εἶναι γράφει , ἐὰν μὴ τὸν ἱκέτην ἔκδοτον διδῶσιν .
οὐκοῦν καὶ τῷ μὴ προσθεῖναι πῶς , ἐὰν ἀποκτείνῃ , καὶ τῷ μηδεμίαν κρίσιν εἰπεῖν , καὶ τῷ μὴ δίκας αἰτεῖν , καὶ τῷ πανταχόθεν διδόναι λαβεῖν , καὶ τῷ τοὺς ὑποδεξαμένους , ἀλλὰ μὴ παρ οἷς ἂν τὸ πάθος γένηται κολάζειν , καὶ πᾶσιν οὑτωσὶ φανερῶς καὶ παρὰ τοῦτον εἴρηκε τὸν νόμον 0 .
λέγε δὴ τὸν ἐφεξῆς .
μη δὲ νόμον ἐπ ἀνδρὶ ἐξεῖναι θεῖναι , ἐὰν μὴ τὸν αὐτὸν ἐπὶ πᾶσιν Ἀθηναίοις 0 .
ἔστι μὲν οὐκέτι τῶν φονικῶν ὅδ ὁ νῦν ἀνεγνωσμένος νόμος , ὦ ἄνδρες δικασταί , οὐ δ ὁτιοῦν δ ἧττον ἔχει καλῶς , εἴπερ καὶ ἄλλος τις 0 .
ὥσπερ γὰρ τῆς ἄλλης πολιτείας ἴσον μέτεστιν ἑκάστῳ , οὕτως ᾤετο δεῖν καὶ τῶν νόμων ἴσον μετέχειν πάντας ὁ θεὶς αὐτόν , καὶ διὰ ταῦτ ἔγραψεν μη δὲ νόμον ἐπ ἀνδρὶ ἐξεῖναι θεῖναι , ἐὰν μὴ τὸν αὐτὸν ἐφ ἅπασιν Ἀθηναίοις .
ὁπότε τοίνυν τὰ ψηφίσματα δεῖν κατὰ τοὺς νόμους ὁμολογεῖται γράφειν , ὁ γράφων ἰδίᾳ τι Χαριδήμῳ τοιοῦτον ὃ μὴ πᾶσι καὶ ὑμῖν ἔσται , σαφῶς καὶ παρὰ τοῦτον ἂν εἰρηκὼς εἴη τὸν νόμον .
οὐ γὰρ δήπου , ἃ μη δὲ νομοθετεῖν ἔξεστιν , ταῦτ ἐν ψηφίσματι γράψας τις ἔννομ ἂν εἰρηκὼς εἴη .
ἢ οὗτοι πάντες εἰσίν ;
ψήφισμα δὲ μηδὲν μή τε βουλῆς μή τε δήμου νόμου κυριώτερον εἶναι 0 .
κατάθου .
πάνυ μικρὸν ὑπείληφά μοι τὸν λόγον , ὦ ἄνδρες δικασταί , καὶ ῥᾴδιον εἶναι περὶ τοῦ παρὰ τοῦτον εἰρῆσθαι τὸν νόμον τὸ ψήφισμα .
ὃς γὰρ ὑπαρχόντων τοσούτων νόμων πάντας ὑπερβὰς τούτους γέγραφεν καὶ κατέκλεισ ἴδιον πρᾶγμα ψηφίσματι , τοῦτον τί τις ἄλλο ποιεῖν φήσει πλὴν ψήφισμα νόμου κυριώτερον ἀξιοῦν εἶναι ;
βούλομαι τοίνυν ὑμῖν καὶ ἓν ἢ δύο ψηφίσματα δεῖξαι τῶν γεγραμμένων τοῖς ὡς ἀληθῶς εὐεργέταις τῆς πόλεως , ἵν εἰδῆθ ὅτι ῥᾴδιόν ἐστι γράφειν τὰ δίκαια , ὅταν αὐτοῦ τις εἵνεκα τούτου γράφῃ , τοῦ τιμῆσαί τινα καὶ μεταδοῦναι τῶν ἡμῖν ὑπαρχόντων , καὶ μὴ διὰ τοῦ ταῦτα δοκεῖν ποιεῖν βούληται κακουργεῖν καὶ παρακρούεσθαι .
λέγε τὰ ψηφίσματα ταυτί .
ἀλλ ἵνα μὴ μακρὸν ὑμῖν ἀκούειν ᾖ , ἐξ ἑκάστου τῶν ψηφισμάτων αὐτὸ τοῦτ ἐξείλεκται περὶ οὗ τούτου κατηγορῶ .
ὁρᾶθ ὅτι πάντες , ὦ ἄνδρες Ἀθηναῖοι , τὸν αὐτὸν τρόπον γεγράφασιν .
ἔστω φησὶν ὑπὲρ αὐτοῦ ἡ αὐτὴ τιμωρία καθάπερ ἂν τὸν Ἀθηναῖον ἀποκτείνῃ , κυρίους μὲν ἐῶντες τοὺς περὶ τούτων ὑπάρχοντας ὑμῖν νόμους , σεμνοὺς δ ἀποφαίνοντες , οἵ γ ἐν δωρειᾶς ἐποιήσαντο τάξει τὸ τούτων μεταδοῦναι .
ἀλλ οὐκ Ἀριστοκράτης , ἀλλὰ προπηλακίζει μὲν καθ ὅσον δύναται τούτους  ὡς γοῦν οὐδενὸς ἀξίων ἴδιόν τι γράφειν ἐπεχείρησεν  , μικρὰν δ ἀποφαίνει κ ἀκείνην τὴν δωρειὰν ᾗ τὴν πολιτείαν δεδώκατε τῷ Χαριδήμῳ 0 .
ὃς γάρ , ὡς ἀγαπώντων τοῦθ ὑμῶν καὶ προσοφειλόντων χάριν αὐτῷ , γέγραφεν καὶ πρὸς φυλάττειν ὑμᾶς ἐκεῖνον , ὅπως ἀδεῶς ὅ τι ἂν βούληται ποιῇ , πῶς οὐ τοῦθ ὃ λέγω διαπράττεται ;
οὐκ ἀγνοῶ τοίνυν , ὦ ἄνδρες Ἀθηναῖοι , ὅτι ὡς μὲν οὐ παρὰ τοὺς νόμους φανερῶς γέγραφεν τὸ ψήφισμα Ἀριστοκράτης οὐχ ἕξει δεῖξαι , ὃ δὲ δεινότατον πάντων ἐστίν , τὸ μηδεμίαν κρίσιν ἐν παντὶ ποιῆσαι τῷ ψηφίσματι τοιαύτης αἰτίας , τοῦθ ὑφαιρεῖσθαι πειράσεται .
ἐγὼ δὲ περὶ αὐτοῦ τούτου πολλὰ μὲν λέγειν οὐκ οἶμαι δεῖν , ἐκ δὲ τοῦ ψηφίσματος αὐτοῦ δείξω σαφῶς οὐ δ αὐτὸν τοῦτον ἡγούμενον εἶναι κρίσιν οὐδεμίαν τῷ τὴν αἰτίαν ἔχοντι .
γέγραφεν γὰρ ἐάν τις ἀποκτείνῃ Χαρίδημον , ἀγώγιμος ἔστω , ἐὰν δέ τις ἀφέληται ἢ πόλις ἢ ἰδιώτης , ἔκσπονδος ἔστω , οὐκ ἐὰν μὴ παράσχῃ εἰς κρίσιν τὸν ἀφαιρεθέντα , ἀλλ ὅλως εὐθύς .
καίτοι εἴ γ ἐδίδου κρίσιν καὶ μὴ ἀφῃρεῖτο , τότ ἂν προσέγραψεν κατὰ τῶν ἀφελομένων τὴν τιμωρίαν , ὁπότ εἰς τὴν κρίσιν μὴ παρέσχον ὃν ἐξείλοντο .
οἶμαι τοίνυν αὐτὸν κ ἀκεῖνον ἐρεῖν τὸν λόγον , καὶ σφόδρα ταύτῃ ζητήσειν ἐξαπατᾶν ὑμᾶς , ὡς ἄκυρόν ἐστι τὸ ψήφισμα ·
προβούλευμα γάρ ἐστιν , ὁ νόμος δ ἐπέτεια κελεύει τὰ τῆς βουλῆς εἶναι ψηφίσματα , ὥστε κ ἂν αὐτοῦ νῦν ἀποψηφίσησθε , ἥ γε πόλις φλαῦρον οὐδὲν πείσεται κατὰ τὸ ψήφισμα τοῦτο .
ἐγὼ δὲ πρὸς ταῦτ οἶμαι δεῖν ὑμᾶς ἐκεῖν ὑπολαμβάνειν , ὅτι τὸ ψήφισμα τοῦθ οὗτος ἔγραψεν οὐχ ἵν ὄντος ἀκύρου μηδὲν ἀηδὲς ὑμῖν συμβῇ  τὴν ἀρχὴν γὰρ ἐξῆν αὐτῷ μὴ γράφειν , εἴ γε τὸ βέλτιστον τῇ πόλει σκοπεῖν ἐβούλετο  ἀλλ ἵν ἐξαπατηθέντων ὑμῶν διαπράξαιντό τινες τ ἀναντία τοῖς ὑμῖν συμφέρουσιν .
οἱ δὲ γραψάμενοι καὶ χρόνους ἐμποιήσαντες καὶ δι οὓς ἄκυρόν ἐστιν , ἡμεῖς ἐσμεν .
ἄτοπον δὴ γένοιτ ἄν , εἰ ὧν ἡμῖν χάριν εἰκὸς ὑπάρχειν , ταῦτα τούτοις εἰς σωτηρίαν ὑπάρξειεν 0 .
ἔτι τοίνυν οὐ δ ἁπλοῦν τοῦθ οὕτως ἐστίν , ὥς τις οἴεται .
εἰ μὲν γὰρ μηδεὶς ἄλλος ἦν ὅστις ἔμελλεν ὁμοίως τούτῳ τῶν συμφερόντων ὑμῖν ὀλιγωρήσας γράφειν , ἴσως ἂν ἦν τοῦτο ·
νῦν δ ὄντων οὐκ ὀλίγων οὐχὶ καλῶς ἔχει μὴ λῦσαι τὸ ψήφισμ ὑμῖν .
τίς γὰρ οὐ γράψει θαρρῶν πάλιν , ἡνίκ ἂν ᾖ τοῦτ ἀποπεφευγός ;
τίς δ οὐκ ἐπιψηφιεῖ ;
τίς δὲ γράψεται ;
οὐ τοίνυν τοῦτο σκεπτέον , εἰ τοῦτ ἔστιν ἄκυρον τοῖς χρόνοις , ἀλλ ἐκεῖνο , ὅτι τῇ περὶ τούτου ψήφῳ , νῦν ἐὰν ἀποψηφίσησθε , τοῖς ἀδικεῖν βουλομένοις αὖθις ὑμᾶς ἄδειαν δώσετε .
οὐ τοίνυν οὐ δ ἐκεῖνό μ , ὦ ἄνδρες Ἀθηναῖοι , λέληθεν , ὅτι ἁπλῆν μὲν οὐ δὲ δικαίαν οὐ δ ἡντινοῦν ἀπολογίαν Ἀριστοκράτης ἕξει λέγειν , παραγωγὰς δέ τινας τοιαύτας ἐρεῖ , ὡς ἄρα πολλὰ τοιαῦτ ἤδη γέγονε ψηφίσματα πολλοῖς .
ἔστι δ οὐδέν , ὦ ἄνδρες Ἀθηναῖοι , τοῦτο σημεῖον τοῦ τοῦτον ἔννομ εἰρηκέναι ·
πολλαὶ γὰρ προφάσεις εἰσὶν δι ἃς πολλάκις ὑμεῖς ἐξηπάτησθε .
οἷον εἴ τι τῶν ἑαλωκότων ψηφισμάτων παρ ὑμῖν μὴ ἐγράφη , κύριον ἂν δήπουθεν ἦν ·
καὶ μὴν παρὰ τοὺς νόμους γ ἂν εἴρητο .
καὶ εἴ τί γε γραφὲν ἢ καθυφέντων τῶν κατηγόρων ἢ μὴ δυνηθέντων μηδὲν διδάξαι ἀπέφυγεν , καὶ τοῦτ οὐδὲν κωλύει παράνομον εἶναι .
οὐκ ἄρ εὐορκοῦσιν οἱ δικάσαντες αὐτό ;
γνώμῃ τῇ δικαιοτάτῃ δικάσειν ὀμωμόκασιν , ἡ δὲ τῆς γνώμης δόξα ἀφ ὧν ἂν ἀκούσωσι παρίσταται ·
ὅτε τοίνυν κατὰ ταύτην ἔθεντο τὴν ψῆφον , εὐσεβοῦσιν .
πᾶς γὰρ ὁ μή τε δι ἔχθραν μή τε δι εὔνοιαν μή τε δι ἄλλην ἄδικον πρόφασιν μηδεμίαν παρ ἃ γιγνώσκει θέμενος τὴν ψῆφον εὐσεβεῖ ·
εἰ γὰρ ἠγνόησέν τι διδασκόμενος , τοῦ μὴ συνεῖναι δίκην οὐκ ὀφείλει δοῦναι ·
ἀλλ εἴ τις εἰδὼς ἐκείνους προδέδωκεν ἢ ἐξαπατᾷ , οὗτός ἐστ ἔνοχος τῇ ἀρᾷ 0 .
διόπερ καταρᾶται καθ ἑκάστην ἐκκλησίαν ὁ κῆρυξ , οὐκ εἴ τινες ἐξηπατήθησαν , ἀλλ εἴ τις ἐξαπατᾷ λέγων ἢ βουλὴν ἢ δῆμον ἢ τὴν ἡλιαίαν .
μὴ δὴ τοῦθ ὑμῖν ἐᾶτε λέγειν , ὡς γέγονεν , ἀλλ ὡς ἔστι δίκαιον γίγνεσθαι , μη δ ὡς ἕτεροι δικάσαντες ἐκύρωσαν ἐκεῖνα , ἀλλ ὑμᾶς αὐτοὺς ἀξιοῦτε διδάσκειν ὡς δικαιότερ ἡμῶν περὶ τοῦδε λέγουσιν .
εἰ δὲ τοῦτο μὴ δυνήσονται , οὐχὶ καλῶς ἔχειν ὑμῖν ἡγοῦμαι τὴν ἑτέρων ἀπάτην κυριωτέραν ποιήσασθαι τῆς ὑμετέρας αὐτῶν γνώμης .
ἔτι τοίνυν ἔμοιγε δοκεῖ καὶ σφόδρ ἀναιδὴς ὁ τοιοῦτος εἶναι λόγος , ὡς γέγονεν καὶ πρότερόν τισιν ἄλλοις τοιαῦτα ψηφίσματα .
οὐ γὰρ εἴ τι πώποτε μὴ κατὰ τοὺς νόμους ἐπράχθη , σὺ δὲ τοῦτ ἐμιμήσω , διὰ τοῦτ ἀποφεύγειν σοι προσήκει , ἀλλὰ τ οὐναντίον πολὺ μᾶλλον ἁλίσκεσθαι διὰ ταῦτα .
ὥσπερ γάρ , εἴ τις ἐκείνων ἑάλω , σὺ τάδ οὐκ ἂν ἔγραψας , οὕτως , ἐὰν σὺ νῦν ἁλῷς , ἄλλος οὐ γράψει .
ὡς μὲν τοίνυν οὐ παρὰ πάντας τοὺς νόμους φανερῶς γέγραφεν τὸ ψήφισμ Ἀριστοκράτης , οὐκ οἶμαι λέγειν αὐτὸν ἕξειν ·
ἤδη δέ τιν εἶδον , ὦ ἄνδρες Ἀθηναῖοι , γραφὴν ἀγωνιζόμενον παρανόμων τοῖς νόμοις μὲν ἁλισκόμενον , ὡς δὲ συμφέρονθ ὑμῖν γέγραφεν λέγειν ἐπιχειροῦντα καὶ ταύτῃ βιαζόμενον , εὐήθη μέν , οἶμαι , μᾶλλον δ ἀναιδῆ λόγον 0 .
εἰ γὰρ καὶ κατὰ τ ἄλλα πάντα συμφέρει τὰ εἰρημένα , ᾗ γ ὀμωμοκότας κατὰ τοὺς νόμους δικάσειν ὑμᾶς ἀξιοῖ κυροῦν ἃ μη δ αὐτὸς ἔχει δικαίως δεῖξαι γεγραμμένα , ἀσύμφορ ἂν εἴη , εἴπερ τὸ εὐορκεῖν περὶ πλείστου πᾶσίν ἐστι ποιητέον ·
οὐ μὴν ἀλλ ἔχει τιν ὅμως ἡ ἀναίδει αὕτη λόγον .
τούτῳ τοίνυν οὐ δ οὗτος ἐνέσται πρὸς ὑμᾶς ὁ λόγος ·
οὕτω γὰρ σφόδρ ἐναντίον ὂν τοῖς νόμοις τὸ ψήφισμα μᾶλλον ἀσύμφορόν ἐστιν ἢ παράνομον 0 .
βούλομαι δ ἤδη καὶ τοῦθ ὑμῖν ἐπιδεικνύναι .
ἵνα δ ὡς διὰ βραχυτάτου λόγου δῆλον ὃ βούλομαι ποιήσω , παράδειγμά τι γνώριμον πᾶσιν ὑμῖν ἐρῶ .
ἴσθ ὅτι συμφέρει τῇ πόλει μή τε Θηβαίους μή τε Λακεδαιμονίους ἰσχύειν , ἀλλὰ τοῖς μὲν Φωκέας ἀντιπάλους , τοῖς δ ἄλλους τινὰς εἶναι 0 1 ·
ἐκ γὰρ τοῦ ταῦθ οὕτως ἔχειν ἡμῖν ὑπάρχει μεγίστοις οὖσιν ἀσφαλῶς οἰκεῖν .
τοῦτο τοίνυν νομίζετε τ αὐτὸ καὶ τοῖς Χερρόνησον οἰκοῦσι τῶν πολιτῶν συμφέρειν , μηδέν εἶναι τῶν Θρᾳκῶν ἰσχυρόν ·
ἡ γὰρ ἐκείνων πρὸς ἀλλήλους ταραχὴ καὶ ὑποψία φρουρὰ Χερρονήσου μεγίστη τῶν πασῶν ἐστιν καὶ βεβαιοτάτη .
τὸ τοίνυν ψήφισμα τουτὶ τῷ μὲν ἡγουμένῳ τῶν Κερσοβλέπτου πραγμάτων ἀσφάλειαν διδόν , τοῖς δὲ τῶν ἑτέρων βασιλέων στρατηγοῖς φόβον καὶ δέος μή τιν αἰτίαν ἔχωσι παριστάν , τοὺς μὲν ἀσθενεῖς , τὸν δ ἕν ὄντ ἰσχυρὸν καθίστησιν .
ἵνα δὲ μὴ πάνυ θαυμάζητ εἰ τὰ παρ ὑμῖν ψηφίσματα τηλικαύτην ἔχει δύναμιν , γεγονὸς καὶ ὃ πάντες ἐπίστασθε πρᾶγμ ὑμᾶς ὑπομνήσω .
ὅτε Μιλτοκύθης ἀπέστη Κότυος , συχνὸν ἤδη χρόνον ὄντος τοῦ πολέμου , καὶ ἀπηλλαγμένου μὲν Ἐργοφίλου , μέλλοντος δ Αὐτοκλέους ἐκπλεῖν στρατηγοῦ , ἐγράφη τι παρ ὑμῖν ψήφισμα τοιοῦτον , δι οὗ Μιλτοκύθης μὲν ἀπῆλθε φοβηθεὶς καὶ νομίσας ὑμᾶς οὐ προσέχειν αὐτῷ , Κότυς δ ἐγκρατὴς τοῦ τ ὄρους τοῦ ἱεροῦ καὶ τῶν θησαυρῶν ἐγένετο .
καὶ γάρ τοι μετὰ ταῦτ , ὦ ἄνδρες Ἀθηναῖοι , Αὐτοκλῆς μὲν ἐκρίνεθ ὡς ἀπολωλεκὼς Μιλτοκύθην , οἱ δὲ χρόνοι κατὰ τοῦ τὸ ψήφισμ εἰπόντος τῆς γραφῆς ἐξεληλύθεσαν , τὰ δὲ πράγματ ἀπωλώλει τῇ πόλει .
εὖ τοίνυν ἴσθ ὅτι καὶ νῦν , εἰ μὴ λύσετε τὸ ψήφισμα τοδί , καὶ τοῖς βασιλεῦσι θαυμαστὴ γενήσεται δι αὔτ ἀθυμία καὶ τοῖς στρατηγοῖς αὐτῶν ·
ὅλως γὰρ ἡγήσονται παρεῶσθαι μὲν αὐτοί , πρὸς Κερσοβλέπτην δ ἀποκλίνειν ὑμᾶς .
εἰ δ ἐκ τοῦ ταῦτα γνῶναι παραχωρήσονται τῆς ἀρχῆς ἐπὶ καιροῦ τινος αὐτοῖς ἐπιθεμένου τοῦ Κερσοβλέπτου , πάλιν ὁρᾶτε τί συμβήσεται .
φέρε γὰρ πρὸς θεῶν , ἂν ἡμᾶς ἀδικῇ Κερσοβλέπτης , ὃ μᾶλλον ἐλπὶς ἢ μὴ δυνηθέντα ποιῆσαι , οὐκ ἐπ ἐκείνους ἴμεν καὶ δι ἐκείνων ἀσθενῆ ποιεῖν αὐτὸν ζητήσομεν 0 ;
ἂν οὖν εἴπωσ ἡμῖν ὅτι ὑμεῖς , ὦ ἄνδρες Ἀθηναῖοι , οὐ μόνον ἡμῖν ἀδικουμένοις οὐκ ἐβοηθήσατε , ἀλλὰ καὶ φόβον , ἂν ὑπὲρ ἡμῶν αὐτῶν ἀμυνώμεθα , θαυμαστὸν παρεστήσατε , ψήφισμα ποιησάμενοι , τὸν ἐναντία τοῖς ὑμῖν συμφέρουσι καὶ ἡμῖν πράττοντ ἐάν τις ἀποκτείνῃ , ἀγώγιμον εἶναι ·
οὔκουν ἐστὲ δίκαιοι βοηθοὺς καλεῖν ἡμᾶς , ἐφ οἷς καὶ περὶ ὑμᾶς αὐτοὺς καὶ περὶ ἡμᾶς κακῶς ἐβουλεύσασθε , εἰπέ μοι , ταῦτ ἐὰν λέγωσιν , οὐ δικαιότερ ἡμῶν ἐροῦσιν ;
ἔγωγ οἶμαι .
καὶ μὴν οὐ δ ἐκεῖνό γ ἔστιν εἰπεῖν , ὅτι νὴ Δί εἰκότως ἐφενακίσθητε καὶ παρεκρούσθητε .
εἰ γὰρ μηδὲν εἴχετε τῶν ἄλλων λογίσασθαι , μη δ ἐφ ὑμῶν αὐτῶν οἷοί τ ἦτε ταῦτα συνεῖναι , ἦν ἰδεῖν παράδειγμα Ὀλυνθίους τουτουσί , οἳ τί πεποιηκότος αὐτοῖς Φιλίππου πῶς αὐτῷ χρῶνται ;
ἐκεῖνος ἐκείνοις Ποτείδαιαν οὐχὶ τηνικαῦτ ἀπέδωκεν , ἡνίκ ἀποστερεῖν οὐκέθ οἷός τ ἦν , ὥσπερ ὑμῖν Κερσοβλέπτης Χερρόνησον 0 ·
ἀλλὰ πρὸς ὑμᾶς πολεμῶν χρήματα πόλλ ἀναλώσας , ἑλὼν καὶ δυνηθεὶς ἂν αὐτὸς ἔχειν , εἴπερ ἐβουλήθη , παρέδωκεν καὶ οὐ δ ἐπεχείρησεν ἄλλο ποιεῖν οὐδέν .
ἀλλ ὅμως ἐκεῖνοι , τέως μὲν ἑώρων αὐτὸν τηλικοῦτον ἡλίκος ὢν πιστὸς ὑπῆρχεν , σύμμαχοί τ ἦσαν καὶ δι ἐκεῖνον ἡμῖν ἐπολέμουν , ἐπειδὴ δ εἶδον μείζω τῆς πρὸς αὑτοὺς πίστεως γιγνόμενον , τοσοῦτ ἀπέχουσι τοῦ ψηφίσασθαι , ἐάν τις ἀποκτείνῃ τινὰ τῶν ἐκείνῳ συγκατεσκευακότων τὴν ἀρχήν , ἐκ τῶν ἑαυτῶν συμμάχων ἀγώγιμον εἶναι , ὥσθ ὑμᾶς , οὓς ἴσασιν ἁπάντων ἀνθρώπων ἥδιστ ἂν καὶ τοὺς ἐκείνου φίλους καὶ αὐτὸν τὸν Φίλιππον ἀποκτείναντας , φίλους πεποίηνται , φασὶ δὲ καὶ συμμάχους ποιήσεσθαι .
εἶτ Ὀλύνθιοι μὲν ἴσασι τὸ μέλλον προορᾶν , ὑμεῖς δ ὄντες Ἀθηναῖοι τ αὐτὸν τοῦτ οὐχὶ ποιήσετε ;
ἀλλ αἰσχρὸν τοὺς τῷ περὶ πραγμάτων ἐπίστασθαι βουλεύσασθαι δοκοῦντας προέχειν ἧττον Ὀλυνθίων τὸ συμφέρον εἰδότας ὀφθῆναι 0 .
ἀκούω τοίνυν αὐτὸν καὶ τοιοῦτόν τιν ἐρεῖν λόγον , οἷον καὶ πρότερόν ποτ Ἀριστόμαχος παρ ὑμῖν ἐδημηγόρει , ὡς οὐκ ἔστιν ὅπως ποτὲ Κερσοβλέπτης αἱρήσεται Χερρόνησον ἀποστερεῖν ἐπιχειρῶν ἐχθρὸς ὑμῖν εἶναι ·
οὐ δὲ γὰρ εἰ λάβοι καὶ κατάσχοι , λυσιτελήσειν αὐτῷ 0 .
ἐκ μέν γ ἐκείνης οὐκ ἔστιν ὑπὲρ τριάκοντα τάλανθ ἡ πρόσοδος μὴ πολεμουμένης , εἰ πολεμήσεται δέ , οὐ δὲ ἕν 0 ·
ἐκ δὲ τῶν ἐμπορίων , ἃ τότ ἂν κλεισθείη , πλεῖν ἢ διακόσια 0 ·
ὥστε τί βουλόμενος μικρὰ λαμβάνειν καὶ πολεμεῖν ἂν ἕλοιτο , ἐξὸν τὰ πλείω καὶ φίλος εἶναι , θαυμάζειν φήσουσιν .
ἐγὼ δ οὐκ ἀπορῶ μὲν εἰπεῖν πόλλ ἅ μοι δοκεῖ μᾶλλον ἄν τις ἰδὼν ἀπιστεῖν εἰκότως ἢ τούτοις πιστεύων ἐκεῖνον ἐᾶν μέγαν γίγνεσθαι 0 ·
οὐ μὴν ἀλλ ὃ μάλιστα πρόχειρον ἔχω , τοῦτ ἐρῶ .
ἴστε δήπου Φίλιππον , ἄνδρες Ἀθηναῖοι , τουτονὶ τὸν Μακεδόνα , ᾧ πολὺ δήπου μᾶλλον ἐλυσιτέλει τὰς ἐξ ἁπάσης Μακεδονίας προσόδους ἀδεῶς λαμβάνειν ἢ μετὰ κινδύνων τὰς ἐξ Ἀμφιπόλεως , καὶ χρῆσθαι φίλοις αἱρετώτερον ἦν αὐτῷ τοῖς πατρικοῖς ὑμῖν ἢ Θετταλοῖς , οἳ τὸν πατέρ αὐτοῦ ποτ ἐξέβαλον 0 .
ἄνευ γὰρ τούτου κ ἀκεῖν ἔστιν ἰδεῖν ·
ὑμεῖς μέν , ὦ ἄνδρες Ἀθηναῖοι , οὐδένα πρ οὐδώκατε πώποτε τῶν φίλων , Θετταλοὶ δ οὐδένα πώποθ ὅντιν οὔ .
ἀλλ ὅμως οὕτως ἐχόντων τούτων μικρὰ λαμβάνειν καὶ τοὺς ἀπίστους φίλους καὶ τὸ κινδυνεύειν ἀντὶ τοῦ μετ ἀσφαλείας ζῆν ὁρᾶτε προῃρημένον αὐτόν 0 .
τί δή ποτ αἴτιον 0 ;
οὐ γὰρ δὴ λόγον γε τὸ πρᾶγμ οὑτωσὶ πρόχειρον ἔχει .
ὅτι , ὦ ἄνδρες Ἀθηναῖοι , δυοῖν ἀγαθοῖν ὄντοιν πᾶσιν ἀνθρώποις , τοῦ μὲν ἡγουμένου καὶ μεγίστου πάντων , τοῦ εὐτυχεῖν , τοῦ δ ἐλάττονος μὲν τούτου , τῶν δ ἄλλων μεγίστου , τοῦ καλῶς βουλεύεσθαι , οὐχ ἅμ ἡ κτῆσις παραγίγνεται τοῖς ἀνθρώποις , οὐ δ ἔχει τῶν εὖ πραττόντων οὐδεὶς ὅρον οὐ δὲ τελευτὴν τῆς τοῦ πλεονεκτεῖν ἐπιθυμίας 0 1 2 ·
δι ὅπερ πολλοὶ πολλάκις μειζόνων ἐπιθυμοῦντες τὰ παρόντ ἀπώλεσαν .
καὶ τί δεῖ Φίλιππον λέγειν ἤ τιν ἄλλον 0 ;
ἀλλ ὁ πατὴρ αὐτὸς ὁ Κερσοβλέπτου Κότυς , ἡνίκα μὲν στασιάζοι πρός τινας , πρέσβεις πέμπων ἅπαντα ποιεῖν ἕτοιμος ἦν , καὶ τότ ᾐσθάνετο ὡς ἀλυσιτελὲς τὸ τῇ πόλει πολεμεῖν 0 ·
ἐπειδὴ δ ὑφ αὑτῷ τὴν Θρᾴκην ἔχοι , κατελάμβανε τὰς πόλεις , ἠδίκει , μεθύων ἐπαρῴνει μάλιστα μὲν εἰς αὑτόν , εἶτα καὶ εἰς ἡμᾶς , τὴν χώραν ἐποιεῖθ ἑαυτοῦ , τὸ πρᾶγμ ἀμήχανον ἦν 0 .
τῶν γὰρ ὑπὲρ τοῦ πλεονεκτεῖν ἐπιχειρούντων οἷς οὐ χρὴ οὐ τὰ δυσχερέσταθ ἕκαστος εἴωθε λογίζεσθαι , ἀλλ ἃ κατορθώσας διαπράξεται .
ἐγὼ δὴ δεῖν ὑμᾶς οἶμαι τοῦτον τὸν τρόπον βεβουλεῦσθαι , ὅπως , ἂν μὲν ἃ χρὴ περὶ ὑμῶν γιγνώσκῃ Κερσοβλέπτης , μηδὲν ὑφ ὑμῶν ἀδικήσεται , ἂν δ ἀλόγως ἀδικεῖν ἐπιχειρῇ , μὴ μείζων ἔσται τοῦ δίκην δοῦναι .
ἀναγνώσομαι δ ὑμῖν τὴν ἐπιστολὴν ἥν , ὅτ ἀφειστήκει Μιλτοκύθης , Κότυς ἔπεμψεν , καὶ ἣν πᾶσαν ἔχων τὴν ἀρχὴν πέμψας Τιμομάχῳ τὰ χωρί ὑμῶν ἐξεῖλεν .
τοῦτ , ὦ ἄνδρες Ἀθηναῖοι , τὸ παράδειγμ ἑορακότες , ἂν ἐμοὶ πείθησθε , κ ἀκεῖν εἰδότες , ὅτι Φίλιππος , ὅτε μὲν Ἀμφίπολιν ἐπολιόρκει , ἵν ὑμῖν παραδῷ πολιορκεῖν ἔφη , ἐπειδὴ δ ἔλαβεν , καὶ Ποτείδαιαν προσαφείλετο , ἐκείνην τὴν πίστιν βουλήσεσθ ἔχειν , ἥνπερ φασὶ πρὸς Λακεδαιμονίους ποτ εἰπεῖν Φιλοκράτην τὸν Ἐφιάλτου .
καὶ γὰρ ἐκεῖνόν φασιν , ἐξαπατώντων τι τῶν Λακεδαιμονίων καὶ προτεινόντων πίστιν ἥντινα βούλεται λαμβάνειν , εἰπεῖν ὅτι πίστιν ἂν οἴεται γενέσθαι μόνην , εἰ δείξειαν ὅπως , ἂν ἀδικεῖν βούλωνται , μὴ δυνήσονται , ἐπεὶ ὅτι γ ἀεὶ βουλήσονται εὖ εἰδέναι ·
ἕως ἂν οὖν δύνωνται , πίστιν οὐκ εἶναι 0 .
ταύτην , ἂν ἐμοὶ χρῆσθε συμβούλῳ , φυλάξετε τὴν πίστιν πρὸς τοῦτον τὸν Θρᾷκα , καὶ μὴ βουλήσεσθ εἰδέναι τιν ἄν , εἰ πάσης ἄρξειε Θρᾴκης , πρὸς ὑμᾶς σχοίη γνώμην .
ὅτι τοίνυν ὅλως οὐ δ ὑγιαινόντων ἐστὶν ἀνθρώπων τοιαῦτα γράφειν ψηφίσματα καὶ διδόναι τισὶ τοιαύτας δωρειάς , καὶ τοῦτ ἐκ πολλῶν ῥᾴδιον γνῶναι 0 .
ἴστε γὰρ δήπου πάντες , ὦ ἄνδρες Ἀθηναῖοι , τοῦθ ὁμοίως ἐμοί , ὅτι τὸν Κότυν ποτ ἐκεῖνον ἐποιήσασθε πολίτην , δῆλον ὡς κατ ἐκεῖνον τὸν χρόνον εὔνουν ἡγούμενοι 0 .
καὶ μὴν καὶ χρυσοῖς στεφάνοις ἐστεφανοῦτε , οὐκ ἄν , εἴ γ ἐχθρὸν ἡγεῖσθε .
ἀλλ ὅμως , ἐπειδὴ πονηρὸς καὶ θεοῖς ἐχθρὸς ἦν καὶ μεγάλ ὑμᾶς ἠδίκει , τοὺς ἀποκτείναντας ἐκεῖνον Πύθωνα καὶ Ἡρακλείδην , τοὺς Αἰνίους , πολίτας ἐποιήσασθ ὡς εὐεργέτας καὶ χρυσοῖς στεφάνοις ἐστεφανώσατε .
εἰ δὴ τότε , ὅθ ὑμῖν οἰκείως ἔχειν ὁ Κότυς ἐδόκει , ἔγραψέ τις , ἄν τις ἀποκτείνῃ Κότυν , ἔκδοτον αὐτὸν εἶναι , πότερ ἐξέδοτ ἂν τὸν Πύθωνα καὶ τὸν ἀδελφόν , ἢ παρὰ τὸ ψήφισμα τοῦτο πολίτας ἐποιεῖσθε καὶ ὡς εὐεργέτας ἐτιμᾶτε ;
ἀλέξανδρον ἐκεῖνον τὸν Θετταλόν , ἡνίκ εἶχε μὲν αἰχμάλωτον δήσας Πελοπίδαν , ἐχθρὸς δ ὡς οὐδεὶς ἦν Θηβαίοις , ὑμῖν δ οἰκείως διέκειθ οὕτως ὥστε παρ ὑμῶν στρατηγὸν αἰτεῖν , ἐβοηθεῖτε δ αὐτῷ καὶ πάντ ἦν Ἀλέξανδρος , πρὸς Διὸς εἴ τις ἔγραψεν , ἄν τις ἀποκτείνῃ Ἀλέξανδρον , ἀγώγιμον εἶναι , ἆρ ἂν ὧν μετὰ ταῦθ ὕβρισεν καὶ πρ οὐπηλάκισεν ἀσφαλὲς ἦν τῳ παρ αὐτοῦ δίκην πειρᾶσθαι λαβεῖν 0 ;
τί δὲ τ ἄλλα λέγοι τις ἄν ;
ἀλλ ὁ μάλιστα δοκῶν νῦν ἡμῖν ἐχθρὸς εἶναι Φίλιππος οὑτοσί , εἰ τότε , ὅτ Ἀργαῖον κατάγοντας λαβὼν τῶν ἡμετέρων τινὰς πολιτῶν ἀφῆκε μὲν αὐτούς , ἀπέδωκε δὲ πάνθ ὅσ ἀπώλεσαν αὐτοῖς , πέμψας δὲ γράμματ ἐπηγγέλλεθ ἕτοιμος εἶναι συμμαχίαν ποιεῖσθαι καὶ τὴν πατρικὴν φιλίαν ἀνανεοῦσθαι , εἰ τότ ἠξίωσε τυχεῖν τούτων καί τις ἔγραψε τῶν ἀφεθέντων ὑπ αὐτοῦ , ἐάν τις ἀποκτείνῃ Φίλιππον , ἀγώγιμον εἶναι , καλήν γ ὕβριν ἦμεν ἂν ὑβρισμένοι 0 .
ἆρά γ ὁρᾶτε καὶ καταμανθάνετ , ὦ ἄνδρες Ἀθηναῖοι , ἐφ ἑκάστου τούτων ἡλίκην ἂν ὠφληκότες ἦτε παράνοιαν , εἴ τι τοιοῦτον ἐτυγχάνετ ἐψηφισμένοι ;
ἔστι γὰρ οὐχ ὑγιαινόντων , οἶμαι , ἀνθρώπων , οὔ θ ὅταν τιν ὑπειλήφωσι φίλον , οὕτω πιστεύειν ὥστε , ἂν ἀδικεῖν ἐπιχειρῇ , τὸ ἀμύνασθαι σφῶν αὐτῶν ἀφελέσθαι , οὔ θ ὅταν ἐχθρόν τιν ἡγῶνται , οὕτως αὖ μισεῖν ὥστε , ἂν παυσάμενος βούληται φίλος εἶναι , τὸ ποιεῖν ἐξεῖναι ταῦτα κωλῦσαι ·
ἀλλ ἄχρι τούτου καὶ φιλεῖν , οἶμαι , χρὴ καὶ μισεῖν , μηδετέρου τὸν καιρὸν ὑπερβάλλοντας .
οὐ τοίνυν ἔγωγ οὐ δ ἐκεῖν ἰδεῖν δύναμαι , ὡς οὐχὶ πάντες ἄνθρωποι τούτων ἀξιώσουσι τυχεῖν , ὅσοις πέρ ἐστι καὶ ἡτισοῦν εὐεργεσίας πρόφασις πρὸς ὑμᾶς , εἰ Χαριδήμῳ δώσετε , οἷον , εἰ βούλεσθε , Σίμων , Βιάνωρ , Ἀθηνόδωρος , ἄλλοι μυρίοι 0 .
εἰ μὲν τοίνυν πᾶσι ψηφιούμεθα ταῦτα , λήσομεν , ὡς ἔοικε , μισθοφόρων ἔργον ἀνθρώπων ποιοῦντες τὴν ἑκάστου σωτηρίαν τούτων δορυφοροῦντες ·
εἰ δὲ τῷ μέν , τοῖς δ οὔ , δικαίως ἐγκαλοῦσιν οἱ μὴ τυχόντες 0 1 .
φέρ , ἐὰν δὲ δὴ καὶ Μενέστρατος ἡμᾶς ὁ Ἐρετριεὺς ἀξιοῖ τ αὐτὰ καὶ αὑτῷ ψηφίσασθαι , ἢ Φάυλλος ὁ Φωκεὺς ἤ τις ἄλλος δυνάστης  πολλοῖς δὲ δήπου διὰ καιρούς τινας πολλάκις φίλοι γιγνόμεθα  , πότερον ψηφιούμεθα πᾶσιν ἢ οὔ 0 ;
ψηφιούμεθα νὴ Δία .
καὶ τί φήσομεν , ὦ ἄνδρες Ἀθηναῖοι , καλόν , εἰ τῶν Ἑλλήνων ἐπ ἐλευθερίᾳ προεστάναι φάσκοντες τοὺς ἰδίᾳ δυνάμεις ἐπὶ τοῖς πλήθεσι κεκτημένους δορυφοροῦντες φανούμεθα ;
εἰ γάρ ἐστί τῳ δοτέον τι τοιοῦτον , ὡς ἔγωγ οὔ φημι , πρῶτον μὲν τῷ μηδὲν ἠδικηκότι πώποτε , δεύτερον δὲ μη δ ἂν ἀδικεῖν βούληται δυνησομένῳ , ἔπειθ ὡς ἀληθῶς ὅστις ἅπασιν ἀνθρώποις ἔσται φανερὸς ὑπὲρ τοῦ μή τι παθεῖν ταῦθ εὑρισκόμενος , καὶ οὐκ ἐπὶ τῷ ποιεῖν μετ ἀδείας ἑτέρους κακῶς , τούτῳ δοτέον 0 .
ὅτι μὲν τοίνυν ὁ Χαρίδημος οὔ τε τῶν ἀναμαρτήτων ἐστὶ πρὸς ὑμᾶς οὔ τε τῶν ἵνα μή τι πάθῃ ταῦθ εὑρισκομένων , ἐάσω ·
ἀλλ ὡς οὐ δὲ πιστὸς εἰς τὸν ἔπειτα χρόνον , ἀκούσατέ μου , καὶ σκοπεῖτε , ἂν ὑμῖν ὀρθῶς ἐξετάζειν δοκῶ 0 .
ἐγὼ νομίζω , ὦ ἄνδρες Ἀθηναῖοι , ὅσοι μὲν τῶν ἡμετέρων ἐθῶν καὶ νόμων ἐπιθυμηταὶ γενόμενοι πολῖται γενέσθαι ἐσπούδασαν , ἅμα τ αὐτοὺς ἂν τυγχάνειν τούτων καὶ παρ ἡμῖν οἰκεῖν καὶ μετέχειν ὧν ἐπεθύμησαν ·
ὅσους δὲ τούτων μὲν μηδενὸς μή τ ἐπιθυμία μή τε ζῆλος εἰσέρχεται , τὴν πλεονεξίαν δ ἀγαπῶσιν ἣν διὰ τοῦ δοκεῖν ὑφ ὑμῶν τιμᾶσθαι καρποῦνται , τούτους δ οἴομαι , μᾶλλον δ οἶδα σαφῶς , ὅταν ποτὲ μείζονος πλεονεξίας ἑτέρωθεν ἐλπίδ ἴδωσιν , οὐ δ ὁτιοῦν ὑμῶν φροντίσαντας ἐκείνην θεραπεύσειν .
οἷον , ἵν εἰδῆτε καὶ ὑμεῖς πρὸς ὃ ταῦτ ἐγὼ βλέπων λέγω , Πύθων οὑτοσί , ὅτε μὲν Κότυν εὐθὺς ἀπεκτονὼς οὐκ ἀσφαλὲς ἡγεῖτ ἀπελθεῖν ὅποι τύχοι , ἦλθεν ὡς ὑμᾶς καὶ πολιτείαν ᾔτησεν καὶ πάντων ἐποιήσατο πρώτους ὑμᾶς , ἐπειδὴ δ οἴεται τὰ Φιλίππου πράγματα συμφέρειν αὑτῷ μᾶλλον , οὐ δ ὁτιοῦν ὑμῶν φροντίσας τ ἀκείνου φρονεῖ 0 .
οὐ γάρ ἐστιν , οὐκ ἔστιν , ὦ ἄνδρες Ἀθηναῖοι , παρὰ τούτοις τοῖς ἐπὶ τῇ τοῦ πλεονεκτεῖν προαιρέσει ζῶσιν οὐδὲν οὔ τε βέβαιον οὔ θ ὅσιον , ἀλλὰ δεῖ τούτων , ὅστις εὖ φρονεῖ , φυλαττόμενον περιεῖναι , μὴ προπιστεύσαντα κατηγορεῖν .
εἰ τοίνυν , ὦ ἄνδρες Ἀθηναῖοι , τ οὐναντίον ἢ τ ἀληθὲς ὑπάρχει , θείημεν τὸν Χαρίδημον αὐτὸν καὶ γεγενῆσθαι περὶ ἡμᾶς σπουδαῖον καὶ εἶναι καὶ ἔσεσθαι , καὶ μηδέποτ ἄλλην γνώμην ἢ ταύτην σχήσειν , οὐδὲν μᾶλλον ἔχει καλῶς ταῦτ αὐτῷ ψηφίσασθαι 0 .
εἰ μὲν γὰρ ἐπ ἄλλο τι ταύτην τὴν ἄδειαν ἐλάμβανε , τὴν ἐκ τοῦ ψηφίσματος , ἢ τὰ Κερσοβλέπτου πράγματα , ἧττον ἂν ἦν δεινόν ·
νῦν δέ , ὑπὲρ οὗ καταχρήσεται τῇ διὰ τοῦ ψηφίσματος πλεονεξίᾳ , οὐκ ἀξιόπιστον οὔ θ ἡμῖν οὔ τ ἐκείνῳ λογιζόμενος εὑρίσκω .
σκέψασθε δ ὡς δικαίως ἕκαστ ἐξετάζω , καὶ σφόδρα γ εἰκότως δεδιώς .
ἐγὼ σκοπῶ Κότυν , ὅτι κηδεστὴς ἦν Ἰφικράτει τὸν αὐτὸν τρόπον ὅνπερ Χαριδήμῳ Κερσοβλέπτης , καὶ τὰ πεπραγμέν ὁρῶ πολλῷ μείζονα καὶ χάριτος πλείονος ἄξι ὑπὲρ Κότυος Ἰφικράτει ἢ ὑπὲρ Κερσοβλέπτου Χαριδήμῳ 0 .
σκεψώμεθα δ οὑτωσί .